Document ID: 32001R1135

Ir-Regolament tal-Kummissjoni (KE) Nru 1135/2001
tat-8 ta’ Ġunju 2001
li jemenda d-dispożizzjonijiet li jikkonċernaw id-daqs, il-preżentazzjoni u l-immarkar stabbilit fl-istandards tal-marketing ta’ ċertu ħaxix frisk u li temenda r-Regolament (KE) Nru 659/97
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazjoni komuni tas-suq fil-frott u l-ħxejjex [1], kif l-aħħar emendat bir-Regolament tal-Kummissjoni (KE) Nru 911/2001 [2] u partikolarment l-Artikoli 2(2) u 48 tiegħu,
Billi:
(1) L-Artikolu 2 tar-Regolament (KE) Nru 2200/96 jistipula li, meta taddotta standards għall-frott u ħxejjex, il-Kummissjoni għandha tikkunsidra l-istandards internazzjonali stabbiliti mill-Kummisjoni Ekonomika tal-Ġnus Magħquda għall-Ewropa. Dawk l-istandards jistipulaw li l-brunġiel, il-pastard, il-kaboċċi u l-qargħa bagħli jistgħu jitpoġġew fis-suq fil-forma ta’ prodotti ta’ daqs żgħir, bla ħsara għar-regoli speċjali dwar il-preżentazzjoni u l-immarkar. Ir-regolamenti li jistipulaw l-istandards tas-suq għal dawk il-prodotti għandhom għaldaqstant jiġu emendati kif xieraq, jiġifieri r-Regolament tal-Kummissjoni (KEE) Nru 1292/81 tat-12 ta’ Mejju 1981 li jistabbilixxi l-istandards ta’ kwalitá għall-brunġiel u l-qargħa bagħli [3], kif l-aħħar emendat bir-Regolament (KE) Nru 888/97 [4], ir-Regolament tal-Kummissjoni (KEE) Nru 1591/87 tal-5 ta’ Ġunju 1987 li jistabilixxi l-istandards ta’ kwalitá għall-kaboċċi, l-Brussels sprouts, il-krafes bil-flieli, u l-ispinaċi [5], kif l-aħħar emendat bir-Regolament (KE) Nru 1168/1999 [6], u r-Regolament tal-Kummissjoni (KE) Nru 963/98 tas-7 ta’ Mejju 1998 li jistabilixxi l-istandards tas-suq għall-pastard u l-qaqoċċ [7], kif l-aħħar emendat bir-Regolament (KE) Nru 2551/1999 [8].
(2) Xi varjetajiet ta’ qargħa bagħli, brunġiel, pastard u kaboċċi jistgħu jilħqu l-maturitá waqt li jibqgħu taħt id-daqsijiet minimi stipulati fl-istandards tas-suq relevanti. L-istandards għandhom għaldaqstant jistipulaw li l-ħtiġiet tad-daqs ma japplikawx għall-prodotti ta’ daqs żgħir. B’danakollu, għandhu jkun hemm dispożizzjonijiet li jassiguraw l-uniformitá fid-daqs u l-immarkar kif xieraq tal-prodotti ta’ daqs żgħir.
(3) Hemm interess kummerċjali li ma jistax jiġi miċħud f’taħlitiet tas-suq ta’ speċji ta’ prodotti ta’ daqs żgħir. Din il-preżentazzjoni għall-ħaxix ta’ daqs żgħir ikkonċernat għandha tiġi għaldaqstant irregolata u d-dispożizzjonijiet dwar l-immarkar għandhom jiġu stipulati.
(4) Waqt l-operazzjonijiet tal-ġbir għandu jiġi evitat kull riskju ta’ konfużjoni bejn prodotti ta’ daqs żgħir u varjetajiet ta’ prodotti li mhumiex ta’ daqs żgħir jew dawk li ma jkunux żviluppaw biżżejjed. Sabiex jippreveni l-użu ħażin u sabiex jassigura li l-kontrolli jkunu effettivi, ir-Regolament tal-Kummissjoni (KE) Nru 659/97 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 2200/96 fejn jidħlu l-arranġamenti tal-intervent fis-settur tal-frott u l-ħxejjex [9], kif l-aħħar emendat bir-Regolament (KE) Nru 398/2000 [10], għandu jiġi emendat sabiex jipprovdi li l-possibilitá li jinġabru l-prodotti bil-massa mingħajr ma jitqies id-daqs ma tkunx estiża għal prodotti ta’ daqs żgħir.
(5) Il-miżuri li hemm provvediment dwarhom f’dan ir-Regolament huma konformi mal-opinjoni tal-Kumitat ta’ Ġestjoni tal-Frott u l-Ħxejjex Friski,
ADOTTAT DAN IR-REGOLAMENT:
L- Artikolu 1
Ir-Regolament (KEE) Nru 1292/81 huwa emendat kif ġej:
1. Fl-Anness II (Standard ta’ Kwalitá għall-brunġiel), It-Titolu III (Dispożizzjonijiet li jikkonċernaw id-daqs), is- subparagrafu li ġej u l-postilla assoċjata miegħu huma miżjuda:
"Ħtiġiet tad-daqs m’għandhomx japplikaw għal prodotti ta’ daqs żgħir [a] Prodotti ta’ daqs żgħir tfisser varjetá jew l-ikkultivar tal-brunġiel, miksub bit-tkabbir tal-pjanti u/jew tekniċi ta’ kultivazzjoni speċjali, eskluż il-brunġiel ta’ varjetajiet li mhumiex ta’ daqs żgħir li ma jkunux żviluppaw totalment jew li jkunu ta’ daqs inadekwat. Il-ħtiġiet l-oħrajn kollha ta’ l-istandards għandhom ikunu milħuqa."
2. Fl-Anness II (
Standard
ta’ Kwalitá għall-brunġiel), it-Titolu V (Dispożizzjonijiet li jikkonċernaw il-preżentazzjoni), il-paragrafu A (Uniformitá), is-subparagrafu li ġej huwa miżjud wara t-tieni subparagrafu:
"Il-brunġiel ta’ daqs żgħir għandhom ikunu raġonevolment uniformi fid-daqs. Dawn jistgħu jkunu mħallta ma’ prodotti ta’ daqs żgħir oħrajn ta’ tip u oriġini differenti."
3. Fl-Anness II (
Standard
ta’ Kwalitá għall-brunġiel), it-Titolu VI (Dispożizzjonijiet li jikkonċernaw l-immarkar), il-paragrafu D (Speċifikazzjonijiet kummerċjali), l-inċiż li ġej huwa miżjud:
"- "brunġiel żgħir", "brunġiel ċkejken" jew terminu ieħor xieraq għall-prodotti ta’ daqs żgħir, fejn xieraq. Meta jkun hemm imħallta diversi tipi ta’ prodotti ta’ daqs żgħir fl-istess pakkett, għandhom jissemmew il-prodotti kollha u l-oriġini rispettivi tagħhom."
4. Fl-Anness III (
Standard
ta’ Kwalitá għall-qargħa bagħli), it-Titolu III (Dispożizzjonijiet li jikkonċernaw id-daqs), is-subparagrafu li ġej u l-postilla assoċjata miegħu huma miżjuda:
"Il-ħtiġiet tad-daqs m’għandhomx japplikaw għal prodotti ta’ daqs żgħir [2] Prodotti ta’ daqs żgħir tfisser varjetá jew l-ikkultivar tal-brunġiel, miksub bit-tkabbir tal-pjanti u/jew tekniċi ta’ kultivazzjoni speċjali, eskluż il-brunġiel ta’ varjetajiet li mhumiex ta’ daqs żgħir li ma jkunux żviluppaw totalment jew li jkunu ta’ daqs inadekwat. Il-ħtiġiet l-oħrajn kollha ta’ l-istandards għandhom ikunu milħuqa."
5. Fl-Anness III (
Standard
ta’ Kwalitá għall-qargħa bagħli), it-Titolu V (Dispożizzjonijiet li jikkonċernaw il-preżentazzjoni), il-paragrafu A (Uniformitá), is-subparagrafu li ġej huwa miżjud wara l-ewwel subparagrafu:
"Il-qargħa bagħli ta’ daqs żgħir għandhom ikunu raġonevolment uniformi fid-daqs. Dawn jistgħu jkunu mħallta ma’ prodotti ta’ daqs żgħir oħrajn ta’ tip u oriġini differenti."
6. Fl-Anness III (
Standard
ta’ Kwalitá għall-qargħa bagħli), it-Titolu VI (Dispożizzjonijiet li jikkonċernaw l-immarkar), il-paragrafu D (Speċifikazzjonijiet kummerċjali), l-inċiż li ġej huwa miżjud:
"- "qargħa bagħli żgħir", "qargħa bagli ċkejken" jew terminu ieħor xieraq għall-prodotti ta’ daqs żgħir, fejn xieraq. Meta jkun hemm imħallta diversi tipi ta’ prodotti ta’ daqs żgħir fl-istess pakkett, għandhom jissemmew il-prodotti kollha u l-oriġini rispettivi tagħhom."
L- Artikolu 2
L-Anness I tar-Regolament (KEE) Nru 1591/87 huwa emendat kif ġej:
1. Fit-Titolu III (Dispożizzjonijiet li jikkonċernaw id-daqs), is-subparagrafu li ġej u l-postilla assoċjata miegħu huma miżjuda:
"Il-ħtiġiet tad-daqs m’għandhomx japplikaw għal prodotti ta’ daqs żgħir [a] Prodotti ta’ daqs żgħir tfisser varjetá jew l-ikkultivar tal-brunġiel, miksub bit-tkabbir tal-pjanti u/jew tekniċi ta’ kultivazzjoni speċjali, eskluż il-brunġiel ta’ varjetajiet li mhumiex ta’ daqs żgħir li ma jkunux żviluppaw totalment jew li jkunu ta’ daqs inadekwat. Il-ħtiġiet l-oħrajn kollha ta’ l-istandards għandhom ikunu milħuqa."
2. Fit-Titolu V (Dispożizzjonijiet li jikkonċernaw il-preżentazzjoni), il-paragrafu A (Uniformitá), is-subparagrafu li ġej huwa miżjud wara t-tieni subparagrafu:
"Il-kaboċċi ta’ daqs żgħir għandhom ikunu raġonevolment uniformi fid-daqs. Dawn jistgħu jkunu mħallta ma’ prodotti ta’ daqs żgħir oħrajn ta’ tip u oriġini differenti."
3. Fit-Titolu VI (Dispożizzjonijiet li jikkonċernaw l-immarkar), il-paragrafu D (Speċifikazzjonijiet kummerċjali), l-inċiż li ġej huwa miżjud:
"- "kaboċċi żgħir", "kaboċċi ċkejknin" jew terminu ieħor xieraq għall-prodotti ta’ daqs żgħir, fejn xieraq. Meta jkun hemm imħallta diversi tipi ta’ prodotti ta’ daqs żgħir fl-istess pakkett, għandhom jissemmew il-prodotti kollha u l-oriġini rispettivi tagħhom."
L- Artikolu 3
L-Anness I tar-Regolament (KEE) Nru 963/98 huwa emendat kif ġej:
1. Fit-Titolu III (Dispożizzjonijiet li jikkonċernaw id-daqs), is-subparagrafu u l-postilla assoċjata miegħu huma miżjuda:
"Il-ħtiġiet tad-daqs m’għandhomx japplikaw għal prodotti ta’ daqs żgħir [2] Prodotti ta’ daqs żgħir tfisser varjetá jew l-ikkultivar tal-brunġiel, miksub bit-tkabbir tal-pjanti u/jew tekniċi ta’ kultivazzjoni speċjali, eskluż il-brunġiel ta’ varjetajiet li mhumiex ta’ daqs żgħir li ma jkunux żviluppaw totalment jew li jkunu ta’ daqs inadekwat. Il-ħtiġiet l-oħrajn kollha ta’ l-istandards għandhom ikunu milħuqa."
2. Fit-Titolu V (Dispożizzjonijiet li jikkonċernaw il-preżentazzjoni), il-paragrafu A (Uniformitá), is-subparagrafu li ġej huwa miżjud wara l-ewwel subparagrafu:
"Il-pastard ta’ daqs żgħir għandhom ikunu raġonevolment uniformi fid-daqs. Dawn jistgħu jkunu mħallta ma’ prodotti ta’ daqs żgħir oħrajn ta’ tip u oriġini differenti."
3. Fit-Titolu VI (Dispożizzjonijiet li jikkonċernaw l-immarkar), il-paragrafu D (Speċifikazzjonijiet kummerċjali), l-inċiż li ġej huwa miżjud:
"- "pastard żgħir", "pastard ċkejken" jew terminu ieħor xieraq għall-prodotti ta’ daqs żgħir, fejn xieraq. Meta jkun hemm imħallta diversi tipi ta’ prodotti ta’ daqs żgħir fl-istess pakkett, għandhom jissemmew il-prodotti kollha u l-oriġini rispettivi tagħhom."
L- Artikolu 4
Fl-Artikolu 2(2) tar-Regolament (KE) Nru 659/97, it-tieni subparagrafu huwa mibdul b’dan li ġej:
"B’danakollu, tadam imwarrab mis-16 ta’ Lulju sal-15 ta’ Ottubru, kif ukoll prodotti ta’ daqs żgħir kif definiti fl-istandards relevanti tas-suq, għandhom ikunu konformi mal-istandard tas-suq applikabbli."
L- Artikolu 5
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta’ Ġunju 2001.

Labels: 3
17